258 KOCH NÁNDOR 
HOoERN var. gryphoides GümB. és a Megalodus Mojsvári GűmB. alakokat 
ismerte föl. Ezek alapján a Kálváriadomb  dachstein-mészköve a rhüt 
emeletbe helyezendő. 
Júra. 
A Kálváriadomb júra rétegeit nagyobbára vörösszínű mészkövek 
alkotják, melyek a Kálváriadomb kiterjedéséhez viszonyítva nagy terü- 
leten lépnek föl. Faunájuk és települési viszonyaik alapján megállapít- 
ható, hogy úgy az alsó, mint a középső és fölső júra képviselve van. 
A liász képződmények közül az alsót és a középsőt, a dogger képződ- 
mények közül az alsót és a fölsőt találjuk kifejlődve, míg a fölső júra 
faunát tartalmazó rögökben a malm és tithon mutatható ki. 
Alsó liász. 
Az alsó liász két, faunája alapján jól elkülöníthető szintben sze- 
repel a Kálváriadomb területén. Az: alsó szintet világos vörösszínű 
tömött mészkő képviseli, mely főleg brachiopodákat tartalmaz, míg a 
fölső szint cephalopoda-tartalmú sötétebb vörösszínű gumós mészkő 
alakjában van kifejlődve. A két szint között kőzettani szempontból éles 
határt vonni nem lehet, amennyiben legtöbbször az alsó szint világos 
mészköveinek fokozatos sötétülése jelzi az átmenetet. E tény dacára 
sem vehetjük a két képződményt egykorú faciesnek, mert a világos vö- 
rös mészkőben talált ammonitesek a Psiloceras megastoma szintjére 
utalnak, mig a sötétebb vörös mészkőből kikerült ammonitesek kivétel 
nélkül egy fölsőbb szintbe, az Arieliles Bucklandi, illetőleg  Arietites 
rotiformis szintjébe tartoznak. 
1. szint. Világos vörösszínű, tömött, brachiopoda tartalmú mészkő. 
Az ide tartozó mészkövek legnagyobb részt világos vörösszínűek, 
de helyenként rózsaszínű és sárgás-fehér változatban is föllépnek. Csi- 
szolatban tömött kristályos szövetűek crinoideák és foraminiferák szór- 
ványos nyomaival. Felületi elterjedés tekintetében a Kálváriadomb júra 
képződményei között főleg ezek szerepelnek. Összefüggő darabon a déli 
és nyugati lejtőn észlelhetők. Nyugaton a fekvőjüket alkotó dachstein- 
mészkő szabja meg határukat, honnan kelet felé a kálvária kápolnáig 
húzódnak, hol a fiatalabb — cephalopodás — alsó liász-mészkő települ 
reájuk. Déli irányban a zsidó temető előtti elhagyott köfejtő déli ré- 
szén áthaladva a bánhidai-út melletti városi kút felé húzódnak, mig 
északi irányban a Hullám-utcáig követhetők. Kisebb foltban a nagy- 
templom előtt is észleltem, valamint sárgás-fehér változatát a kegyes- 
rendiek rendháza előtt, a hol vetődés mentén közvetlen a neokom- 
mészkő szomszédságában van. E mészköveket, melyeket útkavicsolásra 
